默齋偈
作者：劉才邵
朝代：宋

paragraphs: 稽首金剛獅子座，紫金光聚妙色身。
微塵剎土轉法輪，演出無邊殊勝義。
燃燈如來昔授記，初無一法可得者。
云何種種方便門，多劫宣揚不能盡。
觀音妙力不思議，元從耳門得昧。
爍迦羅首八萬餘，隨處說法度衆生。
云何現身蛤蜊中，不假語言法亦顯。
當知是法本無法，語默兩塗俱解脫。
二乘知見妄分別，偏執所見自纏縛。
解縛不離縛處解，還從語默證圓湛。
良哉居士具通眼，一切不隨根境轉。
了知諸法不可礙，剎那真入三摩地。
我願初沒這見聞者，悉悟真常成正覺。